Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 247/12/3309	Trenčín, 25.3.2013
EEČ : 2-28-81-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Dubnica nad Váhom pod spisovou značkou XXXXX
po vzájomnej dohode dňa 11.03.2012 v čase okolo 20.30 hod. pristúpili ku novinovému stánku typu HEXA v tvare šesťuholníka, ktorý je umiestnený pri malej tržnici na sídlisku XXXXX XXXXX v XXXXX XXXXX XXXXX kde zo strany od malej tržnice v jeho spodnej časti obvinený č. 1 odskrutkoval plech o rozmere 1250x1250 mm na jednej zo strán predmetného novinového stánku, pričom obvinený č. 2 dával v tom čase pozor v blízkosti novinového stánku, následne spoločne vyhli odskrutkovaný plech smerom nahor, odtlačili drevenú policu a cez takto vytvorený otvor obvinený č. 1 za pomoci konára postupne priblížil a z novinového stánku odcudzil 2 ks Digital Breath Alcohol Tester v originálnom balení, 18 ks zapaľovačov v rôznych farbách, 3 ks cigaretového tabaku zn. XXXXX o hmotnosti 50 g, 19 ks cigaretového tabaku v priesvitných vreckách, 7 ks škatuliek cigariet zn. West Blue, 6 ks škatuliek cigariet zn. West Silver, 2 ks škatuliek cigariet zn. West Red, 1 ks škatuľky cigariet zn. Golden Gate krátke červené, 1 ks škatuľky cigariet zn. Golden Gate dlhé červené, 3 ks škatuliek cigariet zn. Golden Gate krátke modré, 3 ks škatuliek cigariet zn. M dlhé, 1 ks škatuľky cigariet zn. Rockets Gold 20 a 1 ks škatuľky cigariet zn. Paramount Gold, kde tento tovar následne vložili do igelitovej tašky a odišli od novinového stánku, avšak pri úteku bol obv. č. 2 prichytený hliadkou OOPZ v Dubnici nad Váhom v blízkosti novinového stánku, načo sa obv. č. 1 dobrovoľne prihlásil na polícii, čím pošk. XXXXX, nar. XXXXX, trv. bytom XXXXX, XXXXX spôsobili škodu na odcudzenom tovare vo výške 134,58 €, pričom poškodením novinového stánku mu nespôsobili žiadnu majetkovú ujmu.

Odôvodnenie: 
Uznesením povereného príslušníka Obvodného oddelenia PZ v Dubnici nad Váhom sp. zn. XXXXX zo dňa 39.03.2012 bolo podľa § 206 odsek 1 Trestného poriadku vznesené obvinenie ml. XXXXX pre prečin krádeže podľa § 212 odsek 2 písmeno a) Trestného zákona formou spolupáchateľstva podľa § 20 Trestného zákona na skutkovom základe, že po vzájomnej dohode dňa 11.03.2012 v čase okolo 20.30 hod. pristúpili ku novinovému stánku typu HEXA v tvare šesťuholníka, ktorý je umiestnený pri malej tržnici na sídlisku XXXXX XXXXX v XXXXX XXXXX XXXXX kde zo strany od malej tržnice v jeho spodnej časti obvinený č. 1 odskrutkoval plech o rozmere 1250x1250 mm na jednej zo strán predmetného novinového stánku, pričom obvinený č. 2 dával v tom čase pozor v blízkosti novinového stánku, následne spoločne vyhli odskrutkovaný plech smerom nahor, odtlačili drevenú policu a cez takto vytvorený otvor obvinený č. 1 za pomoci konára postupne priblížil a z novinového stánku odcudzil 2 ks Digital Breath Alcohol Tester v originálnom balení, 18 ks zapaľovačov v rôznych farbách, 3 ks cigaretového tabaku zn. XXXXX o hmotnosti 50 g, 19 ks cigaretového tabaku v priesvitných vreckách, 7 ks škatuliek cigariet zn. West Blue, 6 ks škatuliek cigariet zn. West Silver, 2 ks škatuliek cigariet zn. West Red, 1 ks škatuľky cigariet zn. Golden Gate krátke červené, 1 ks škatuľky cigariet zn. Golden Gate dlhé červené, 3 ks škatuliek cigariet zn. Golden Gate krátke modré, 3 ks škatuliek cigariet zn. M dlhé, 1 ks škatuľky cigariet zn. Rockets Gold 20 a 1 ks škatuľky cigariet zn. Paramount Gold, kde tento tovar následne vložili do igelitovej tašky a odišli od novinového stánku, avšak pri úteku bol obv. č. 2 prichytený hliadkou OOPZ v Dubnici nad Váhom v blízkosti novinového stánku, načo sa obv. č. 1 dobrovoľne prihlásil na polícii, čím pošk. XXXXX, nar. XXXXX, trv. bytom XXXXX, XXXXX spôsobili škodu na odcudzenom tovare vo výške 134,58 €, pričom poškodením novinového stánku mu nespôsobili žiadnu majetkovú ujmu.

      	Preskúmaním príslušného spisového  materiálu  som  zistila,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku. 

	Obvinený XXXXX vyhlásil, že spáchal skutok, pre ktorý je trestne stíhaný a má záujem o ukončenie sporu zmierom. Zákonná zástupkyňa uviedla, že na verejne prospešné účely je v jej možnostiach zložiť sumu 20,-€, pretože matka je nezamestnaná a s bežnými výdavkami jej pomáha babka obvineného. 

	Zákonná zástupkyňa XXXXX ako matka obvineného sumu na verejne prospešné účely uhradila dňa 28.02.2013 vo výške 20,-€.

	Poškodený XXXXX si nenárokoval žiadnu náhradu škody, nakoľko mu bol tovar vrátený a škoda spôsobená páčením bola poškodeným odstránená svojpomocne. Poškodený súhlasil s uzatvorením sporu zmierom.

     	Obvinený ml. XXXXX doposiaľ nebol súdne stíhaný. V mieste bydliska na obvineného sťažnosti podávané neboli. 

      	Podľa § 220 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob  rozhodnutia je dostačujúci.

           Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka